שי גליק

שמאי (שי) גליק הוא פעיל ימין ישראלי, ידוע במאבקו נגד ארגוני שמאל. בין מטרותיו הבולטות – שוברים שתיקה, פורום המשפחות השכולות הישראלי-פלסטיני, ותיאטרון אל-מידאן. גליק נולד בירושלים, למשפחה חרדית בת 10 ילדים. שירת ביחידה 8200 וכיום הוא נשוי, אב לשלושה ילדים ומתגורר בבית שמש. הוא אחיינו של חבר הכנסת לשעבר ופעיל הר הבית יהודה גליק. גליק פעל למען ביקורי מוסלמים בכותל לקידום הר הבית כמרכז לשלום עולמי. גליק נמנה עם מקימי ארגון "בצלמו", ומציג את עצמו כמנכ"ל הארגון אם כי במסמכי עמותת "מוסרי" במסגרתה פועל ארגון בצלמו אין הוא מוזכר כמנכ"ל ולא מצוין מקור תקציבי למשכורתו. את פעילותו הציבורית התחיל בשנת 2014 במאבק נגד יצירה של האמן ארקדי זיידס שהוצגה בבית יד לבנים בפתח תקווה ועשתה שימוש בצילומים של ארגון בצלם. בראיון לשמעון איפרגן במאקו ב-2015, התגאה גליק בכך שהוא עובד לבדו, מחדר קטן בביתו בבית שמש, בלי "מיליוני שקלים, צבא של יחצ"נים, מאות עובדים ודוברים ומשרדים". מבחינה פוליטית, במהלך השנים הזדהה גליק הן עם הליכוד, והן עם הבית היהודי כשהובל על ידי נפתלי בנט. בראיון לניר גונטז' במקום הכי חם בגיהנום ב-2016, מנה גליק את האנשים, הארגונים והפעילויות שהצליח לחסום בפעילותו: "תיאטרון אל מידאן, ארקדי זיידס ובצלם, חיים לוסקי, לוחמים לשלום, שתיל, האגודה לזכויות האזרח, הקרן החדשה לישראל, הארץ, עיר עמים, בצלם, רזי ברקאי, שוברים שתיקה, אמנסטי, גלריית ברבור" ועוד. ב-2016 הקים יחד עם יהודה פואה את העמותה "מוסרי ארגון זכויות אדם יהודי" שפעילותה המרכזית היא "בצלמו: ארגון זכויות האדם ברוח יהודית" (לאחרונה שונה שם העמותה ל"בצלמו". גליק מופיע באתר העמותה כ"מנכ"ל", אם כי במסמכי העמותה מופיע פואה כמנכ"ל וגליק אינו מופיע). עיקר פעילותו של גליק היא במישור התקשורתי והציבורי, תוך פנייה לגורמים מוניציפליים וממשלתיים כדי לעצור את המימון או הפעילות של הארגונים אליהם הוא מתנגד. ב-2018 תבע גליק את ענת מטר בגין לשון הרע בעקבות פוסט שבו כינתה אותו "ארכי פאשיסט" – תביעה שתוארה על ידי מטר כתביעת השתקה. ב-2019 נתן בית המשפט תוקף של פסק דין להסכמה בין הצדדים שלפיה תפרסם מטר הסבר, בהתבסס על טיעוני ההגנה, על מקומה המרכזי של ההלשנה במשטרים פשיסטיים ומדוע ניתן לכנות אדם שפועל להשתיק אחרים "פשיסט". עוד קבע פסק הדין כי על גליק לפרסם הבהרה כי הוא מבין שוויכוחים מסוג זה אינם צריכים להתברר בבית המשפט אלא בזירה הציבורית. בשנת 2022 הגיש גליק תביעה נגד פעילת השמאל קטי בר שתקפה אותו במאמר שכתבה באתר תנועת "אמהות נגד אלימות" בטענה של הפרת זכויות יוצרים על תמונת סלפי שפרסם עם ח"כ עופר כסיף. בית המשפט דחה את התביעה תוך שהוא מערער על אמינות הצהרותיו של גליק בשבועה, קובע כי המדובר בתביעת השתקה ודורש ממנו לשלם לבר 27,400 ש"ח כפיצוי. בשנת 2023 חשף זמן ישראל כי אשתו של גליק ואשתו של יהודה פואה (יו"ר בצלמו) מקבלות שכר מארגון "בצלמו" ללא הצהרה על התשלומים כדין בדו"חות העמותה. בצלמו" - זכויות אדם ברוח יהודית הגליק שלא הכרתם: "יהודים ימותו פה בגלל פוסטים של פעילי בית המקדש", באתר mynetjerusalem, ‏2016-04-24 אבנר הופשטיין, הספמה לא חוקית, הטעיה והתחמקות מאחריות, באתר זמן ישראל אנדרמן, נירית (2020-01-08). "שי גליק: "כשאני סותם את הפה של דארין טאטור, זה בעיניי מאבק לזכויות אדם"". הארץ. נבדק ב-2024-05-13. הצעיר שעומד מאחורי הקמפיין נגד שוברים שתיקה, באתר mako, ‏2015-12-23 ארי ליבסקר, אלה הפנים של הצנזור התרבותי החדש, באתר כלכליסט - www.calcalist.co.il, ‏2015-06-18 אורן זיו, מה קרה לפעיל ימין שתבע דיבה אחרי שכונה "ארכי פשיסט", באתר "שיחה מקומית", 30 באפריל 2019 שוקי טאוסיג, בעיית אמינות, באתר העין השביעית, ‏16/4/24 אבנר הופשטיין, ללא גילוי נאות, גם נשות ראשי "בצלמו" מושכות משכורת מהעמותה, באתר www.zman.co.il, ‏2023-04-30